**EGRI HITTUDOMÁNYI FŐISKOLA**

**MINŐSÉGBIZTOSÍTÁSI SZABÁLYZAT**



**Hatályos 2021. december 16. napjától.**

## MINŐSÉGBIZTOSÍTÁSI SZABÁLYZAT

Az Egri Hittudományi Főiskola (a továbbiakban: Főiskola) Szenátusa a nemzeti felsőoktatásról szóló 2011. évi CCIV. törvény rendelkezéseivel továbbá a Főiskola Szervezeti és Működési Szabályzatával (a továbbiakban: SZMSZ) összhangban az alábbi szabályokat alkotja.

## rész

## Általános rendelkezések

*A szabályzat célja*

1. **(1)** A Főiskola minőségirányítási rendszerének célja a küldetésnyilatkozatban és a minőségpolitikában megfogalmazottak megvalósítása során a minőségi szempontok érvényesítése.
   1. A jelen szabályzat szerinti minőségbiztosítási rendszer kialakítása az intézmény adottságaival, a hatályos egyházi és magyar állami jogszabályokkal, az Európai Felsőoktatási Térség Minőségbiztosítási Sztenderdjei és Irányelvei (Brüsszel, 2015) c. dokumentummal (a továbbiakban: ESG 2015), az Agenzia della Santa Sede per la Valutazione e la Promozione della Qualità delle Università e Facoltà ecclesiastiche (AVEPRO) irányelveivel, valamint a Magyar Felsőoktatási Akkreditációs Bizottság (MAB) és akkreditációs szempontrendszereivel és ajánlásaival összhangban történt.

*Szabályzat hatálya*

1. A jelen szabályzat hatálya kiterjed az Egri Hittudományi Főiskola alaptevékenységeihez kapcsolódó folyamatai vonatkozásában valamennyi oktatási, kutatási és egyéb szervezeti egységre, illetve a Főiskolával munkaviszonyban, vagy munkavégzésre irányuló egyéb jogviszonyban álló személyre.

## rész

## A minőségbiztosítás szervezete

*A Szenátus*

1. A Szenátus minőségbiztosítással kapcsolatos feladatai különösen:
   * 1. a minőségcélok elfogadása;
     2. a minőségbiztosítási beszámolók – benne a minőségcélok megvalósulásáról szóló jelentés – jóváhagyása;
     3. az akkreditációs önértékelések jóváhagyása.

*A rektor*

1. A rektor minőségbiztosítással kapcsolatos feladatai különösen:
   * 1. a Főiakola minőségpolitikájának (a továbbiakban: Minőségpolitika) megalkotása;
     2. az intézményi szabályzatok felülvizsgálati tervének jóváhagyása;
     3. az intézményi szabályzatok hiteles értelmezése – a Szervezeti és Működési Szabályzat rendelkezéseivel összhangban;
     4. a jelen szabályzat módosításainak, a minőségcéloknak, a minőségbiztosítási beszámolóknak és az akkreditációs önértékeléseknek a Szenátus elé terjesztése;
     5. utasításadás minden olyan minőségirányítási kérdésben, amelyet szabályzat nem rendez;
     6. az intézményi felmérések kommunikációjának engedélyezése.

*A Minőségbiztosítási Bizottság*

1. A Minőségbiztosítási Bizottság (a továbbiakban: Bizottság) a Főiskola állandó bizottsága, amely a minőségbiztosítás kérdéseivel foglalkozik az SZMSZ 34. §-ában foglalt rendelkezések szerint.

*A minőségbiztosítási felelős*

1. A minőségbiztosítási felelős feladata különösen:
   * 1. a rektor támogatása a küldetésnyilatkozat megfogalmazásában és a minőségpolitika kialakításában;
     2. a belső minőségbiztosítási rendszer összehangolt működésének koordinációja, felügyelete;
     3. a minőségcélok tervezetének összeállítása a minőségbiztosításért felelős központi szervezeti egység támogatásával;
     4. javaslattétel a felmérésekre és a mutatószámok vizsgálatára vonatkozó munkatervre;
     5. a beszámolók és önértékelések készítésének koordinációja;
     6. beszámolás a Főiskola felső vezetésének a minőségbiztosítási rendszer működéséről, illetve fejlesztési szükségleteiről – figyelemmel a MAB szempontrendszereinek való folyamatos megfelelésre;
     7. az egyes felmérések eredményei kutathatósági szintjének meghatározása;
     8. részvétel a szabályzatalkotási folyamatokban;
     9. a minőségbiztosítási tevékenység fejlesztése érdekében kapcsolattartás és együttműködés más hazai és külföldi intézményekkel, minőségügyi szervezetekkel.

*A szakfelelősök*

1. A szakfelelősök minőségbiztosítással kapcsolatos feladatai különösen:
   * 1. a gondozott szak vonatkozásában a minőségbiztosítási tevékenység koordinációja;
     2. javaslattétel a szakot érintő minőségcélokra;
     3. a szakot érintő minőségcélok megvalósításának koordinációja;
     4. javaslattétel a szakot érintő felmérések tematikájára;
     5. a szakot érintő felmérési eredmények és mutatószámok értékelése;
     6. közreműködés a minőségbiztosítási beszámoló és az önértékelések összeállításában a szakot érintő kérdésekben;
     7. az e) pont szerinti adatok alapján intézkedések tétele, illetve javaslattétel intézkedésre a Főiskola vezetése felé.

*A minőségbiztosítási feladatokért felelős központi szervezeti egység*

1. **(1)** A minőségbiztosítási feladatokért felelős központi szervezeti egységet a rektor jelöli ki. A szervezeti egység minőségbiztosítással kapcsolatos feladatai különösen:
   * 1. a minőségpolitika és a teljes minőségbiztosítási rendszer fejlesztéséhez szakmai támogatást biztosítása;
     2. a Bizottság, valamint a Bizottság által létrehozott egyes ad hoc munkacsoportok titkársági teendőinek ellátása;
     3. a minőségbiztosítási felelős tevékenységeinek támogatása;
     4. a minőségcélok tervezetének előkészítése a minőségbiztosítási felelős irányításával;
     5. a minőségbiztosítási rendszer egyes szervezeti egységek által történő implementálásának támogatása;
     6. a felmérések, mutatószám-vizsgálatok lebonyolítása, illetve annak támogatása, és részvétel az elemzések készítésében;
     7. részvétel a minőségbiztosítási beszámolók és az akkreditációs önértékelések készítésében;
     8. részvétel a szabályzatalkotási folyamatokban;
     9. a minőségi szemlélettel kapcsolatos elhivatottság erősítése a Főiskola munkatársai és hallgatói körében.

## rész

## A Minőségpolitika

1. **(1)** A Minőségpolitikát a rektor határozza meg, amely tartalmazza
   * 1. a legfontosabb intézményi törekvéseket a minőség terén;
     2. a minőségszemlélettel kapcsolatos intézményi elkötelezettség és minőségbiztosítási rendszer alapvetését;
     3. a hallgatók és a munkatársak minőségbiztosítással kapcsolatos felelősségét.
   1. A Minőségpolitika megalkotásának legfontosabb célja a minőségbiztosítási rendszer elvi kereteinek kijelölése, illetve a szükséges útmutatás szolgáltatása a minőségbiztosítás körébe tartozó szabályzatok és eljárásrendek megalkotásához.

## rész

## Minőségfejlesztési program és az éves minőségcélok meghatározása

1. **(1)** A Főiskola elkötelezett az oktatás és kutatás folyamatos minőségszemléletű fejlesztése mellett, ezért az 1. § (2) bekezdésében foglaltakra tekintettel a Minőségpolitikában megfogalmazottak mentén az ESG 2015 tématerületei szerint csoportosított éves konkrét minőségcélokat határoz meg.
   1. A minőségcélok teljesülése felmérések, interjúk, valamint mutatószámok vizsgálatának segítségével kerül értékelésre.

## rész

## Mutatórendszer (indikátorok)

*A mutatószámok rendszere*

1. **(1)** A minőségbiztosítási rendszer keretében az intézményi önértékelés megvalósítása részben mutatószámok segítségével történik.
   1. A mutatószámok típusai:
      1. teljesítmény-indikátorok,
      2. elégedettségi indikátorok.

*A vizsgálandó mutatószámok meghatározása*

1. **(1)** A mutatószámok vizsgálatára vonatkozó munkatervet a minőségbiztosítási bizottságoknak a minőségbiztosítási feladatokért felelős központi szervezeti egység által összegzett javaslatára a Minőségbiztosítási Bizottság hagyja jóvá.
   1. A mutatószámok vizsgálatával kapcsolatos munkatervet a központi elektronikus felületen keresztül közzé kell tenni.
   2. A mutatószámok alakulásáról szóló összegzést és az esetlegesen szükséges intézkedések tervét a minőségbiztosítási felelős, szakos adatok tekintetében az illetékes szakfelelős készíti el. Az elkészült összegzéseket és javaslatokat a minőségbiztosítási felelős a vizsgálati terv szerinti jelentéstételi időszakban a minőségbiztosítási beszámoló részeként – a Minőségbiztosítási Bizottság véleményével, illetve javaslataival együtt – küldi meg a rektor részére.
   3. A mutatószámokról készült jelentésekben foglaltakat figyelembe véve a rektor intézkedési terv kidolgozására adhat utasítást.

## rész

## Felmérések

*A felmérések általános szabályai*

1. **(1)** A minőségbiztosítási rendszer keretében az intézményi önértékelés megvalósítása részben felmérések segítségével történik.
   1. A felmérések végzésére vonatkozó munkatervet a minőségbiztosítási felelős javaslatára a Minőségbiztosítási Bizottság hagyja jóvá.
   2. Nem kötelező felmérés abban az esetben engedélyezhető az éves felmérési terv jóváhagyása keretében, amennyiben a kötelező felmérések lebonyolítását nem akadályozza, és a minőségcélok teljesüléséhez rendelt indikátorokat nem veszélyezteti.
   3. A felmérések lebonyoltásáról a minőségbiztosítási felelős köteles gondoskodni.
   4. A felmérések eredményeinek összegzését és az esetlegesen szükséges intézkedések tervét a minőségbiztosítási felelős, szakos felmérés esetén az illetékes szakfelelős készíti el. Az elkészült összegzéseket és javaslatokat a minőségbiztosítási felelős a minőségbiztosítási beszámoló részeként – a Minőségbiztosítási Bizottság véleményével, illetve javaslataival együtt – küldi meg a rektor részrée.
   5. A felmérésekről készült jelentésekben foglaltakat figyelembe véve a rektor intézkedési terv kidolgozására adhat utasítást.

## rész

## Az egyéb, minőségbiztosítási szempontból releváns információk

1. A mutatószámok vizsgálatán és a különböző felméréstípusokon kívül egyéb forrásokból (pl. egyedi panaszok, hallgatóoktatói külső érintettek egyedi jelzései) érkező információkat minőségbiztosítási szempontból a minőségbiztosítási felelős értékeli és szükség esetén javaslatot tesz a megfelelő intézkedések megtételére.

## rész

## A jogszabályi megfelelés biztosítása

1. A minőségbiztosítási felelős nyomon követi a jogszabályi változásokat, valamint az akkreditációs szempontrendszerek változásait, és haladéktalanul javaslatot tesz a belső szabályozó dokumentumok megfelelő módosítására.

## rész

**Az önértékelések előkészítése**

1. **(1)** Az önértékelések előkészítése érdekében a minőségbiztosítási felelős évente elkészíti:
   * 1. az adott időszakban végzett felmérések eredményeinek összegzését;
     2. az adott időszakban értékelt mutatószámok vizsgálati eredményeinek összegzését;
     3. az intézkedési tervek (időszakos) megvalósulásáról szóló beszámolót;
     4. a minőségcélok teljesülésésnek értékelését; valamint
     5. a fejlesztésre vonatkozó javaslatokat

tartalmazó éves minőségbiztosítási beszámolót az ESG 2015 tématerületei szerinti felépítéssel, amelyet a Minőségbiztosítási Bizottság véleményez, és amelyet a minőségbiztosítási felelős megküld a rektor részére.

* 1. Az éves minőségbiztosítási beszámolók képezik az alapját az ötévenként esedékes akkreditációs önértékeléseknek.
  2. Az akkreditációs önértékelések elkészítését a minőségbiztosítási felelős koordinálja. Az önértékelést a Minőségbiztosítási Bizottság véleményének ismeretében a Szenátus hagyja jóvá.

## rész

**Záró rendelkezések**

1. A jelen szabályzat kihirdetését követő napon lép hatályba.

**Elfogadási záradék:**

A jelen szabályzatot az Egri Hittudományi Főiskola Szenátusa 55/2021 számú határozatával elfogadta. Hatályba lép a kihirdetését követő napon.

Kelt Eger, 2021. december 15. napján.

Dr. Dolhai Lajos s. k.

rektor

a Szenátus elnöke